న్యూఢిల్లీ : కాంగ్రెస్ ఉపాధ్యక్షుడు రాహుల్ గాంధీ బెయిలుపై విడుదలయ్యారు. మందసార్లో ఆయనను పోలీసులు అరెస్టు చేయడంతో బెయిలు తీసుకునేందుకు మొదట్లో ఆయన నిరాకరించారు. ఆందోళన చేస్తున్న రైతులతో మాట్లాడేందుకు అనుమతి ఇచ్చే వరకు బెయిలు కోసం దరఖాస్తు చేసేది లేదని పట్టుబట్టారు. అనంతరం బాధిత రైతులతో మాట్లాడేందుకు అవకాశం కల్పించేందుకు అధికారులు హామీ ఇవ్వడంతో బెయిలు తీసుకునేందుకు రాహుల్ అంగీకరించారు. పోలీసు కాల్పుల్లో మరణించిన, గాయపడిన  రైతు కుటుంబాలను మధ్యప్రదేశ్-రాజస్థాన్ సరిహద్దులకు తీసుకెళ్ళారు. రాహుల్ గాంధీ బెయిలుపై విడుదలైన వెంటనే బాధిత రైతు కుటుంబాలను పరామర్శించారు. ‘‘నేను మీకు అండగా ఉంటాను. మీకు అవసరమైనపుడు పిలవండి, నేను వస్తాను. నేను మీకు సహాయపడతాను. మీ సమస్యలను పార్లమెంటులో ప్రస్తావిస్తాను’’ అని రైతులకు చెప్పారు. ప్రధాన మంత్రి నరేంద్ర మోదీ మన దేశంలోని సంపన్నులు చెల్లించవలసిన రూ.1,50,000 కోట్ల రుణాలను రద్దు చేశారని రాహుల్ చెప్పారు. అలాంటి మోదీ రైతులు పండించిన పంటలకు సరైన ధర ఇవ్వడం లేదని, నష్టపరిహారం చెల్లించడం లేదని, బోనస్ అయినా ఇవ్వడం లేదని చెప్పారు. రైతులపై తూటాలు కురిపిస్తున్నారన్నారు.
newdhilly : congress upaadhyakshudu rahul gaandhi beyilupai vidudalayyaaru. mandasaarlo aayananu poliisulu arestu cheyadamtho beyilu teesukunenduku modatlo aayana niraakarinchaaru. aandolana chestunna raitulatho matladenduku anumati iche varaku beyilu kosam darakhastu chesedi ledani pattubattaaru. anantaram baadhita raitulatho matladenduku avakaasam kalpinchenduku adhikaarulu haami ivvadamtho beyilu teesukunenduku rahul angeekarinchaaru. polisu kaalpullo maraninchina, gaayapadina  raitu kutumbaalanu madhyapradesh-rajasthan sarihaddulaku teesukellaaru. rahul gaandhi beyilupai vidudalaina ventane baadhita raitu kutumbaalanu paraamarsinchaaru. ‘‘nenu meeku andagaa untaanu. meeku avasaramainapudu pilavandi, nenu vastaanu. nenu meeku sahaayapadataanu. mee samasyalanu paarlamentulo prastaavistaanu’’ ani raitulaku cheppaaru. pradhaana mantri narendra modii mana desamloni sampannulu chellinchavalasina roo.1,50,000 kotla runaalanu raddu chesarani rahul cheppaaru. alanti modii raitulu pandinchina pantalaku saraina dhara ivvadam ledani, nashtapariharam chellinchadam ledani, bonus aina ivvadam ledani cheppaaru. raitulapai thootaalu kuripistunnaranna.